17.8.2023
EL
Επίσημη Εφημερίδα της Ευρωπαϊκής Ένωσης
C 288/11
Σημείο 3.6 [sic] του ενιαίου εγγράφου Ο λογότυπος πρέπει πάντοτε να εμφανίζεται στο σύνολό του.
Η χρήση του απλουστευμένου λογότυπου, δηλαδή όταν απουσιάζει ο εξωτερικός λογότυπος, επιτρέπεται αποκλειστικά και μόνο στην έκδοση της «βινιέτας».
Ωστόσο, το αντίστροφο, δηλαδή ένας λογότυπος που απεικονίζει μόνο την ένδειξη «Pecorino Crotonese», δεν επιτρέπεται.
Εν κατακλείδι, υπάρχουν τρεις εγκεκριμένες εκδόσεις του λογότυπου: οριζόντια, κατακόρυφη και «βινιέτα».
Η έκδοση «βινιέτα» του λογότυπου πρέπει να τυπώνεται στο Pecorino με πυροσφραγίδα, τυροκομική μήτρα ή μελανοσφραγίδα κατάλληλη για τρόφιμα σε μία από τις πλευρές του τυριού.
Πρέπει να αναγράφεται ο αλφαριθμητικός κωδικός ταυτοποίησης του τυροκομείου.
Μπορεί να τυπωθεί απευθείας πάνω στο τυρί με τις προαναφερθείσες μεθόδους ή να εμφανίζεται στην ετικέτα.
Η ράχη του τυριού μπορεί να φέρει ένδειξη προαιρετικά.
Επιτρέπεται η αναπαραγωγή του λογότυπου σε αυτό το τμήμα του τυριού με τις καθιερωμένες μεθόδους.»
Σκοπός του λογότυπου «Pecorino Crotonese» είναι η ανάδειξη των χαρακτηριστικών ενός ιδιαίτερου τυριού υψηλής ποιότητας που συνδέεται με την περιοχή παραγωγής.
Ο λογότυπος επανασχεδιάστηκε για να ενισχύσει αυτό το νόημα, δημιουργώντας μεγαλύτερη αρμονία μεταξύ γραφικών και κειμένου, ενώ ταυτόχρονα επιτρέπει τη χρήση απλουστευμένης έκδοσης του λογότυπου.
Ο λογότυπος συνδυάζει γραφικά και κείμενο σε καθορισμένη και αναγνωρίσιμη μορφή «βινιέτας» που είναι κατάλληλη για πολλές χρήσεις, ιδίως όταν τα τυριά φέρουν σήμανση (είτε με πυροσφραγίδα είτε με σφράγιση).